**MEGÁLLAPODÁS[[1]](#footnote-1)**

**a DTKSZ-B-SZV megnevezésű 21-08864-1-005-00-00 számú hivatali azonosítóval rendelkező szennyvíz víziközmű-rendszerről**

amely létrejött **Bátaszék Város Önkormányzata** (képviseli: Dr. Bozsolik Róbert polgármester, adószáma: ) 7140 Bátaszék, Szabadság u. 4.

**Alsónána Község Önkormányzata** (képviseli: Kis Istvánné polgármester, adószáma: ) 7147 Alsónána, Kossuth u. 27.

**Báta Község Önkormányzata** (képviseli: Huszárné Lukács Rozália polgármester, adószáma: ) 7149 Báta, Fő u. 147.

**Bátaapáti Község Önkormányzata** (képviseli: Darabos Józsefné polgármester, adószáma: ) 7164 Bátaapáti,Petőfi u. 4.

**Mórágy Község Önkormányzata** (képviseli: Glöckner Henrik polgármester, adószáma: ) 7165 Mórágy,Alkotmány u. 3.

között a keltezésben feltüntetett helyen és időben az alábbi pontokba foglalt feltételek szerint:

1) A megállapodást kötő felek osztatlan közös tulajdonában áll a **DTKSZ-B-SZV** megnevezésű, hivatali **21-08864-1-005-00-00** azonosítójú szennyvíz víziközmű-rendszer, amely a megállapodást kötő felek közigazgatási területén keletkező szennyvíz elvezetésére szolgál.

2) A szerződő felek megállapítják az 1. pontban körülírt víziközmű rendszer tulajdonjoga közöttük, a nettó könyv szerinti értéket alapul véve a felosztásnál, az alábbi arányok szerint oszlik meg:

- Bátaszék Város Önkormányzata tulajdonában van a rendszer %-a.

- Alsónána Község Önkormányzata tulajdonában van a rendszer %-a.

- Báta Község Önkormányzata tulajdonában van a rendszer %-a.

- Bátaapáti Község Önkormányzata tulajdonában van a rendszer %-a.

- Mórágy Község Önkormányzata tulajdonában van a rendszer %-a.

3) Az 1. pontban körülírt víziközmű rendszer üzemeltetésére és fenntartására a megállapodást kötő felek az E.R.Ö.V. Viziközmű Zrt.-vel kötöttek üzemeltetési szerződést. Ezen szerződésben foglaltaknak megfelelően gondoskodtak a szennyvíz törzshálózatba bebocsátott szennyvizek elvezetéséről, tisztításáról és a környezetvédelmi követelmények szerinti elhelyezéséről.

 4) A felek megállapodnak a víziközmű rendszerrel kapcsolatosan az ellátásért felelős számára megállapított jogokat közösen gyakorolják. A joggyakorlás során felmerülő döntést igénylő kérdésekben tulajdoni arányaiknak megfelelő szavazati joggal rendelkeznek. A közös tulajdonra vonatkozóan egyekben a Polgári Törvénykönyvről szóló 2013. évi V. törvény rendelkezéseit tekintik irányadónak.

5) A felek megállapodnak, hogy a víziközmű rendszerrel kapcsolatos kötelezettségeik teljesítéséről az E.R.Ö.V. Viziközmű Zrt.-vel kötött üzemeltetési szerződésben gondoskodtak. Az üzemeltetési szerződés alapján a víziközmű rendszer vonatkozásában készített gördülő fejlesztési tervet az E.R.Ö.V. Viziközmű Zrt. készítette el és az E.R.Ö.V. Viziközmű Zrt. vállalta elkészíteni a gördülő fejlesztési terv felújítási pótlási terv része mellett a beruházási tervrészt is. A beruházási tervrész elkészítéséről és minden év szeptember 30. napjáig a MEKH-hoz jóváhagyásra történő benyújtásáról az E.R.Ö.V. Viziközmű Zrt. útján és közreműködésével gondoskodnak.

6) A felek megállapodnak abban, hogy az ellátásért felelős önkormányzatokat **Bátaszék Város Önkormányzata** jogosult képviselni.

7) A felek megállapodnak abban, az 1. pontban körülírt víziközmű rendszeren fennálló tulajdoni érdekeltségük nettó könyv szerinti értéke arányában viselik az ellátásért felelős számára meghatározott feladatokkal járó terheket, és ugyanezen aránynak megfelelően gyakorolják az ellátásért felelős számára megállapított jogosultságokat, illetőleg osszák fel egymás között a víziközmű rendszer használata során keletkező hasznokat.

 A felek a fenn írt megállapodást átolvasták, megértették és mint akaratukkal mindenben megegyezőt írták alá.

Bátaszék, 2017. április

 ……………………………… ………………………………

 Bátaszék Város Önkormányzata Alsónána Község Önkormányzata

képviseli: Dr. Bozsolik Róbert polgármester képviseli: Kis Istvánné polgármester

 ……………………………… ………………………………

 Báta Község Önkormányzata Bátaapáti Község Önkormányzata képviseli: Huszárné Lukács Rozália polgármester képviseli: Darabos Józsefné polgármester

 ……………………………….

Mórágy Község Önkormányzata

képviseli: Glöckner Henrik polgármester

1. A Megállapodást Bátaszék Város Önkormányzatának Képviselő-testülete a /2017. (..) önk.-i határozatával, Alsónána Község Önkormányzatának Képviselő-testülete a /2017. (..) önk.-i határozatával, Báta Község Önkormányzatának Képviselő-testülete a /2017. (..) önk.-i határozatával, Bátaapáti Község Önkormányzatának Képviselő-testülete a /2017. (..) önk.-i határozatával, Mórágy Község Önkormányzatának Képviselő-testülete a /2017. (..) önk.-i határozatával hagyta jóvá. [↑](#footnote-ref-1)